text: छत्तीसगढ़ राज्य अनुसूचित जनजाति आयोग के उपाध्यक्ष विकास मरकाम, नगर निगम रायपुर के सभापति प्रफुल्ल विश्वकर्मा, रायपुर विकास प्राधिकरण के अध्यक्ष संजय श्रीवास्तव, पूर्व महापौर सुनील सोनी, पूर्व पार्षद सुनील बांदरे सहित अनेक जनप्रतिनिधि और बड़ी संख्या में नागरिक उपस्थित थे। मुख्यमंत्री ने समारोह में छत्तीसगढ़ राज्य अल्पसंख्यक आयोग की वेबसाइट का भी शुभारंभ किया। इसमें अल्पसंख्यक प्रमाण पत्र जारी करने की प्रक्रिया आदि की जानकारी दी गई है। समारोह स्थल पर अनुसूचित जाति और जनजाति विकास योजनाओं पर आधारित प्रदर्शनी लगाकर संबंधित कार्यालयों द्वारा लोगों को इन योजनाओं की जानकारी दी गई।